৩২ বলে সেঞ্চুরি হাঁকালেন বৈভব সূর্যবংশী!

ওয়েব ডেস্ক : ফের রেকর্ড তৈরি করলেন বৈভব সূর্যবংশী (Vaibhav Suryavanshi)। ৩২ বলে সেঞ্চুরি হাঁকালেন তিনি। এর আগে আইপিএল-এ গুজরাট টাইটেন্সের বিরুদ্ধে শতরান করেছিলেন তিনি। ৩৮ বলে সেঞ্চুরি করেছিলেন তিনি। এবার নিজের সেই রেকর্ড ভাঙলেন ১৪ বছর বয়সী ভারতীয় এই তারকা ব্যাটার।

এশিয়ান ক্রিকেট কাউন্সিলের এশিয়া কাপ রাইজিং স্টার্স টুর্নামেন্ট (ACC Asia Cup Rising Stars 2025) খেলতে দোহায় রয়েছেন বৈভব। এই টুর্নামেন্ট শুরু হয়েছে শুক্রবার। আজ ছিল সংযুক্ত আরব আমিশাহির বিরুদ্ধে ভারতের ‘এ’ দলের ম্যাচ। আর এদিন দুর্দান্ত ব্যাটিং করলেন তিনি। এদিন শতরান করতে ১৫টি ছয় মারেন বৈভব।

আরও খবর : ইডেনে বুমরার দাপট! ১৫৯ রানে থামল দক্ষিণ আফ্রিকার ইনিংস

এদিন টসে জিতে ব্যাটিংয়ের সিদ্ধান্ত নিয়েছিল ভারত। ২০ ওভারে ৪ উইকেট হারিয়ে ২৯৭ রান করে টিম ইন্ডিয়া। এদিন প্রিয়াংশ আর্য ১০ রান করে রান আউট হন। তবে অন্যদিকে হাল ধরে রাখেন বৈভব(Vaibhav Suryavanshi)। তার পরেই ১৫টি ছয় ও ১১টি চার মেরে মোট করেন ১৪৪ রান। খেলেন মাত্র ৪২ বল। তবে তাঁর ব্যাটে সেঞ্চুরিটি আসে মাত্র ৩২ বলে।

অন্যদিকে এদিন নমন ধীর ২৩ বলে ৩৪ রান করেন। জীতেশ শর্মা করেন ৩২ বলে ৮৩ রানের দারুণ ইনিংস খেলেন। তবে এদিন সবাইকে ছাপিয়ে যায় বৈভব । দিনের পর দিন তাঁর অসাধারন ব্যাটিং প্রমাণ করে দিচ্ছে যে, সে এক অনন্য প্রতিভার অধিকারী।

দেখুন অন্য খবর :